Document ID: /roh_data/filtered/fineweb-2-filterrobots_roh.jsonl.gz/19581

Il 2008 aveva la Corporaziun regiunala Val Müstair decis da surpigliar la garanzia per ils emprests da la Confederaziun ed era per in credit da la banca. Lezza giada eran ins persvas ch'il project d’in center d’astronomia fiss in highlight. Il success dal project «Lü-Stailas» n’è dentant betg succedì fin oz.
La suprastanza da vischnanca propona da surpigliar ils credits
Star a la fin cun mauns vids, quai na vul la vischnanca. La suprastanza propona a la populaziun da cumprar la chasa e da dar lura a fit quella a la societad d’aczias «Lü-Staila». Uschia ha la vischnanca ina tscherta garanzia sch'il project avess da far naufragi.
In onn temp da reorganisaziun
Avess la vischnanca da far questa cumpra, pretendess ella da la societad d’aczias che quella stoppia sa reorganisar. Suenter in onn vegn tratg bilantscha sch'il center d’astronomia vegn manà vinavant ni betg.